CELEX: 32019Q0322(01)
Language: lt
Date: 1552953600000
Title: Vykdomosios valdybos sprendimas, kuriuo nustatomos FRA atliekamo informacijos teikimo duomenų subjektams ir tam tikrų jų duomenų apsaugos teisių ribojimo vidaus taisyklės, taikomos vykdant administracinius tyrimus, preliminarias drausmines, drausmines ar laikino nušalinimo procedūras

22.3.2019   
               
               
                  LT
               
               
                  Europos Sąjungos oficialusis leidinys
               
               
                  C 108/4
               
            
         Vykdomosios valdybos sprendimas, kuriuo nustatomos FRA atliekamo informacijos teikimo duomenų subjektams ir tam tikrų jų duomenų apsaugos teisių ribojimo vidaus taisyklės, taikomos vykdant administracinius tyrimus, preliminarias drausmines, drausmines ar laikino nušalinimo procedūras
         (2019/C 108/04)
         EUROPOS SĄJUNGOS PAGRINDINIŲ TEISIŲ AGENTŪROS VYKDOMOJI VALDYBA
         ATSIŽVELGDAMA Į:
         2007 m. vasario 15 d. Tarybos reglamentą (EB) Nr. 168/2007, įsteigiantį Europos Sąjungos pagrindinių teisių agentūrą (1) (FRA), ypač į jo 13 straipsnį,
         2018 m. spalio 23 d. Europos Parlamento ir Tarybos reglamentą (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (2),
         KADANGI:
         
                     (1)
                  
                  
                     remdamasi Europos Sąjungos pareigūnų tarnybos nuostatų 86 straipsniu ir pagal jų IX priedą, taip pat pagal VV sprendimą 2013/01 FRA vykdo administracinius tyrimus, preliminarias drausmines, drausmines ir laikino nušalinimo procedūras; vykdydama drausmines procedūras FRA drausmės komisija gali atlikti tyrimus pagal Tarnybos nuostatų IX priedo 17 straipsnį;
                  
               
                     (2)
                  
                  
                     pagal Reglamento (ES) 2018/1725 25 straipsnio 8 dalį turi būti nedelsiant priimtos FRA atliekamo informacijos teikimo duomenų subjektams ir tam tikrų jų duomenų apsaugos teisių ribojimo vidaus taisyklės, taikomos vykdant administracinius tyrimus, preliminarias drausmines, drausmines ar laikino nušalinimo procedūras;
                  
               
                     (3)
                  
                  
                     2019 m. vasario 1 d. Europos Komisija priėmė sprendimą (ES) 2019/165 (3);
                  
               
                     (4)
                  
                  
                     FRA privalo laikytis galiojančių teisės aktų dėl duomenų apsaugos;
                  
               
                     (5)
                  
                  
                     2019 m. vasario 28 d. Europos duomenų apsaugos priežiūros pareigūnas pateikė savo nuomonę,
                  
               NUSPRENDŽIA:
         
            1 straipsnis
            2019 m. vasario 1 d. Europos Komisijos sprendimas (ES) 2019/165 pagal analogiją taikomas Europos Sąjungos pagrindinių teisių agentūrai.
         
         
            2 straipsnis
            Sprendimas (ES) 2019/165 mutatis mutandis taikomas Europos Sąjungos pagrindinių teisių agentūrai su šiais pakeitimais:
            
                        1.
                     
                     
                        žodžiai „Komisija“ ir „Europos Komisija“ pakeičiami žodžiais „Europos Sąjungos pagrindinių teisių agentūra (FRA)“.
                     
                  
                        2.
                     
                     
                        1 konstatuojamojoje dalyje pateikta frazė „Už šias užduotis <…> (IDOC)“ netaikoma.
                     
                  
                        3.
                     
                     
                        Tekstas „Komisijos sprendimas C(2004) 1588, kuriuo nustatomos bendrosios įgyvendinimo nuostatos dėl administracinių tyrimų ir drausminių procedūrų vykdymo“ pakeičiamas tekstu „VV sprendimas 2013/01 dėl administracinių tyrimų ir drausminių procedūrų“.
                     
                  
         
            3 straipsnis
            Įsigaliojimas
            Šis sprendimas įsigalioja trečią dieną po jo paskelbimo Europos Sąjungos oficialiajame leidinyje.
         
         
            Priimta Vienoje 2019 m. kovo 19 d.
            
               
                  Europos Sąjungos pagrindinių teisių agentūros vardu
               
               Sirpa RAUTIO
               
                  Vykdomosios valdybos pirmininkė
               
            
         
         
            (1)  OL L 53, 2007 2 22, p. 1.
         
            (2)  OL L 295, 2018 11 21, p. 39.
         
            (3)  2019 m. vasario 1 d. Komisijos sprendimas (ES) 2019/165, kuriuo nustatomos Europos Komisijos atliekamo informacijos teikimo duomenų subjektams ir tam tikrų jų duomenų apsaugos teisių ribojimo vidaus taisyklės, taikomos vykdant administracinius tyrimus, preliminarias drausmines, drausmines ar laikino nušalinimo procedūras (OL L 32, 2019 2 4, p. 9).